জয়দেবপুর থানার এসআই আজিজুল ইসলাম জানান, নিহতের গলায় কালো দাগ রয়েছে ও লাশের পাশে ওড়নার কেটে ফেলা অর্ধেকাংশ পড়ে ছিল। ওড়নার বাকী অংশ ঘরের আড়ের সঙ্গে ঝুলে রয়েছে। ময়না তদন্তের পর মৃত্যুর সঠিক কারণ জানা যাবে। তবে ধারনা করা হচ্ছে, রাতে ঘরের আড়ের সঙ্গে গলায় ওড়না পেঁচিয়ে ফাঁসিতে ঝুলে আত্মহত্যা করেছে সাথী। পরে ওড়না কেটে ঝুলন্ত লাশ মেঝেতে নামানো হয়েছে। ঘটনার পর থেকে নিহতের শ্বামী আল আমিন ও সতীন সাবিনা পলাতক রয়েছে। এদের মধ্যে আল আমিনের বাড়ি শেরপুরের নালিতা বাড়ি ও সাবিনার বাড়ি ফরিদপুরে বলে জানা গেছে।